Ματθαίος Γιαννούλης στο Καματερό
2026-06-05 21:00 - 23:00 (Europe/Athens) | Πλατεία Δημοκρατίας Καματερό, Πλατεία Δημοκρατίας, Καματερό, Αττική, 13451, Greece
Καλοκαιρινές εκδηλώσεις 2026 σε Άγιους Ανάργυρους & Καματερό
Καλοκαιρινές εκδηλώσεις 2026 σε Άγιους Ανάργυρους & Καματερό. Μέσα από συναυλίες, θεατρικές παραστάσεις, υπαίθριο θερινό κινηματογράφο, θέατρο σκιών και δεκάδες πολιτιστικές δράσεις, στόχος μας είναι να δώσουμε σε μικρούς και μεγάλους την ευκαιρία να βγουν από το σπίτι, να συναντηθούν, να μοιραστούν εμπειρίες και να νιώσουν ξανά την πόλη τους ζωντανή και ανθρώπινη. Όλες οι εκδηλώσεις πραγματοποιούνται με ελεύθερη είσοδο.
Πατήστε ΕΔΩ για να δείτε το πρόγραμμα συναυλιών και παραστάσεων
21:00 ΜΑΤΘΑΙΟΣ ΓΙΑΝΝΟΥΛΗΣ ΠΛΑΤΕΙΑ ΔΗΜΟΚΡΑΤΙΑΣ ΚΑΜΑΤΕΡΟ Με λαούτα και βιολιά ΜΑΡΙΑ ΝΟΜΙΚΟΥ Ο Ματθαίος Γιαννούλης μας προσκαλεί σε μια νησιώτικη βραδιά γεμάτη κέφι, παράδοση και αγαπημένες ελληνικές μελωδίες. «Με λαούτα και βιολιά», μια συναυλία που θα μας ταξιδέψει στα ελληνικά νησιά.

Urban Training Άθληση στα Πάρκα της Αθήνας
2026-06-06 09:00 - 12:00 | Άλσος Προμπονά Αθήνα, Ερατωνος 2, Αθήνα, Αττικη, 11143, Greece
Urban Training Άθληση στα Πάρκα της Αθήνας
Τα πάρκα και τα άλση της Αθήνας αποκτούν νέα δυναμική! Ο Δήμος Αθηναίων, μέσω του Οργανισμού Πολιτισμού, Αθλητισμού και Νεολαίας Δήμου Αθηναίων (ΟΠΑΝΔΑ) σε συνεργασία με την Περιφέρεια Αττικής, μετατρέπουν τους πράσινους χώρους της πόλης σε ζωντανές εστίες αθλητισμού, ευεξίας και κοινωνικής επαφής, ανοιχτές για όλους, σε κάθε γωνιά της πόλης.
Ο Δήμαρχος Αθηναίων, Χάρης Δούκας, δήλωσε: «Προσφέρουμε δωρεάν οργανωμένα προγράμματα γυμναστικής για τον καθένα. Από την Ακαδημία Πλάτωνος και το Άλσος Προμπονά μέχρι τον Εθνικό Κήπο και το Άλσος Χωροφυλακής. Pilates, Bodytone, Freestyle, δράσεις για παιδιά και οικογένειες και ειδικά προγράμματα για άτομα με αναπηρία δίνουν τη δυνατότητα σε όλους να αναζωογονηθούν χωρίς κόστος. Με το Urban Training – Άθληση στα Πάρκα βάζουμε την Αθήνα σε κίνηση».
Με το «Urban Training – Κάνε τη Γυμναστική Τρόπο Ζωής: Άθληση στα Πάρκα», ο ΟΠΑΝΔΑ φέρνει δωρεάν οργανωμένα προγράμματα άσκησης σε τέσσερα από τα ομορφότερα πάρκα της Αθήνας: Άλσος Χωροφυλακής, Ακαδημία Πλάτωνος, Άλσος Προμπονά και Εθνικός Κήπος. Εξειδικευμένοι γυμναστές του ΟΠΑΝΔΑ θα βρίσκονται εκεί, από τις 09:00 έως τις 12:00, για να καθοδηγήσουν τους συμμετέχοντες σε Pilates, Bodytone, Freestyle, κ.ά. Οι προπονήσεις απευθύνονται σε όλους: ενήλικες που θέλουν να ξεκινήσουν ή να επαναφέρουν την άσκηση στη ζωή τους, παιδιά που γυμνάζονται παρέα με τους γονείς τους, αλλά και άτομα με αναπηρία (ΑμεΑ), με ειδικά προσαρμοσμένα προγράμματα. Η συμπερίληψη και η ισότιμη συμμετοχή βρίσκονται στο επίκεντρο κάθε δράσης.
Σάββατο, 6 Ιουνίου: Άλσος Προμπονά

9:00 – 9:45: Pilates
10:00 – 10:45: Freestyle
11:00 – 12:00: ΑμεΑ Διαδραστικά παιχνίδια

Ελεύθερη συμμετοχή για όλους Ώρες: 09:00 – 12:00 Τηλέφωνο: 210 5284875 – 876

FunKids Triathlon στο Ψυχικό
2026-06-06 09:00 - 14:00 | Αθλητικό Κέντρο Νέου Ψυχικού Θάνος Βεζυργιάννης, Μπουμπουλίνας & Ρήγα Φεραίου, Νέο Ψυχικό, Αττική, 15451, Greece
Ο Δήμος Φιλοθέης – Ψυχικού προσκαλεί παιδιά και οικογένειες σε μια ξεχωριστή αθλητική γιορτή, το Fun Kids Triathlon 2026, που θα πραγματοποιηθεί το Σάββατο 6 Ιουνίου στο Αθλητικό Κέντρο Νέου Ψυχικού «Θάνος Βεζυργιάννης», υπό την Αιγίδα της Τριαθλητικής Ομοσπονδίας Ελλάδος. Είναι η πρώτη φορά που Δήμος αναλαμβάνει τη διοργάνωση ενός ολοκληρωμένου αγώνα παιδικού τριάθλου, φέρνοντας στο προσκήνιο τον αθλητισμό, τη χαρά της συμμετοχής και τη γνωριμία των παιδιών με ένα από τα πιο συναρπαστικά αθλήματα παγκοσμίως. Η διοργάνωση απευθύνεται σε παιδιά γεννημένα από το 2011 έως και το 2021, με ειδικά σχεδιασμένες διαδρομές και αποστάσεις ανά ηλικιακή κατηγορία, σε ένα ασφαλές και φιλικό περιβάλλον, με στόχο τη συμμετοχή, την εμπειρία και τη διασκέδαση.
Το παιδικό τρίαθλο συνδυάζει: •Κολύμβηση •Ποδηλασία •Τρέξιμο
Πρόγραμμα αγώνων
Οι αγώνες θα διεξαχθούν ανά ηλικιακή κατηγορία ως εξής:

Νηπιαγωγείο
Ώρα προσέλευσης: 09:00
Ώρα εκκίνησης: 10:00
Αποστάσεις: 25μ. κολύμβηση – 400μ. ποδήλατο – 400μ. τρέξιμο
Α’ – Β’ Δημοτικού
Ώρα προσέλευσης: 09:45
Ώρα εκκίνησης: 10:45
Αποστάσεις: 25μ. κολύμβηση – 400μ. ποδήλατο – 400μ. τρέξιμο
Γ’ – Δ’ Δημοτικού
Ώρα προσέλευσης: 10:20
Ώρα εκκίνησης: 11:20
Αποστάσεις: 50μ. κολύμβηση – 700μ. ποδήλατο – 400μ. τρέξιμο
Ε’ – ΣΤ’ Δημοτικού
Ώρα προσέλευσης: 11:00
Ώρα εκκίνησης: 12:00 Αποστάσεις: 75μ. κολύμβηση – 700μ. ποδήλατο – 400μ. τρέξιμο
Α’ – Γ’ Γυμνασίου
Ώρα προσέλευσης: 11:20
Ώρα εκκίνησης: 12:20
Αποστάσεις: 100μ. κολύμβηση – 900μ. τρέξιμο

Παραλαβή race kit & bike check-in: Η παραλαβή του αγωνιστικού εξοπλισμού και ο τεχνικός έλεγχος ποδηλάτων θα πραγματοποιηθούν στο Αθλητικό Κέντρο Νέου Ψυχικού: Πέμπτη 4 Ιουνίου | 15:00 – 20:00 Παρασκευή 5 Ιουνίου | 10:00 – 20:00
Δηλώσεις συμμετοχής Οι εγγραφές πραγματοποιούνται ηλεκτρονικά μέσω της πλατφόρμας MyRace: https://www.myrace.gr/event/5959/registrations.html
Περισσότερες πληροφορίες στην προκήρυξη: https://www.myrace.gr/event/5959/registrations.html
Τηλέφωνο επικοινωνίας: 694 4527605
Ο Δήμος Φιλοθέης – Ψυχικού συνεχίζει να επενδύει σε δράσεις που προάγουν τον αθλητισμό, τη συμμετοχή των παιδιών και τη δημιουργία σύγχρονων αθλητικών εμπειριών για όλη την οικογένεια, μετατρέποντας την πόλη σε σημείο συνάντησης για όλους. Η συμμετοχή είναι δωρεάν. Σας περιμένουμε!

Διαδημοτικό Τουρνουά Ποδοσφαίρου Παίδων στην Παιανία
2026-06-06 09:00 - 14:00 | Κλειστό Γυμναστήρισ Παιανίας – Ολυμπιακές Εγκαταστάσεις Ξιφασκίας, Αγίου Νικολάου, Παιανία, Αττική, 19400, Greece
Διαδημοτικό Τουρνουά Ποδοσφαίρου Παίδων
Ο Δήμος Παιανίας και ο Σύνδεσμος Βιώσιμης Ανάπτυξης Πόλεων διοργανώνουν το «Διαδημοτικό Τουρνουά Ποδοσφαίρου Παίδων» με τη συμμετοχή αθλητικών σωματείων Κ12 των δήμων μελών του ΣΒΑΠ. Το τουρνουά έχει κοινωνικό χαρακτήρα καθώς αντί εισιτηρίου θα συγκεντρωθούν τρόφιμα μακράς διάρκειας και είδη πρώτης ανάγκης για το Κοινωνικό Παντοπωλείο του Δήμου Παιανίας και τις ευάλωτες κοινωνικά ομάδες!
Οι αγώνες θα διεξαχθούν στο ΔΑΚ Παιανίας (Ιωάννου Σκιαδά 9).
Το Σάββατο 06 Ιουνίου 2026 θα διεξαχθούν οι προκριματικοί και προημιτελικοί (από τις 09.00 έως τις 14.00).
Το Σάββατο 13 Ιουνίου 2026 θα διεξαχθούν οι ημιτελικοί και ο τελικός (10.00-12.00).

Ημέρες Θάλασσας 2026
2026-06-06 09:00 - 23:30 | Παραλία Βοτσαλάκια Πειραιάς, Καραγιώργη Σερβίας, Πειραιάς, Αττική, 18534, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Σάββατο 6 Ιουνίου
ΘΑΛΑΣΣΟΠΑΙΧΝΙΔΊΣΜΑΤΑ Δραστηριότητες θεατρικού παιχνιδιού, γυμναστικής και αθλητισμού για τα παιδιά των βρεφονηπιακών σταθμών του Δήμου Πειραιά. Γήπεδα ποδοσφαίρου 5×5, Πλαζ Βοτσαλάκια 09:30 – 12:30
ΤΑΞΙΔΕΎΟΝΤΑΣ ΣΤΟ ΝΑΥΤΙΚΌ ΜΟΥΣΕΊΟ ΤΗΣ ΕΛΛΆΔΟΣ Ακτή Θεμιστοκλέους, Μαρίνα Ζέας 09:00 – 14:00
CLEAN UP THE MED – ΚΑΘΑΡΊΣΤΕ ΤΗ ΜΕΣΌΓΕΙΟ Παραλία Πλάζ – Βοτσαλάκια, Καστέλλα, Πειραιάς 10:00 – 12:00
MOTORONE ELECTRIC DAYS 2026 Pop-up event για την ηλεκτροκίνηση και τη μικροκινητικότητα. Πλατεία Κοραή 10:00 – 21:00
7η ΣΚΥΤΑΛΟΔΡΟΜΊΑ ΚΟΛΎΜΒΗΣΗΣ «ΒΑΣΊΛΗΣ ΤΟΚΆΚΗΣ» Δημοτικό Κολυμβητήριο Πειραιά «Ανδρέας Γαρύφαλλος», Πλαζ Βοτσαλάκια 10:00 – 18:00
ΦΩΤΕΙΝΆ ΜΟΝΟΠΆΤΙΑ ΤΟΥ ΠΕΙΡΑΙΆ: ΤΑΞΊΔΙ ΜΕ ΤΗ ΡΟΜΠΟΤΙΚΉ ΣΤΟ ΦΩΣ ΚΑΙ ΤΑ ΧΡΏΜΑΤΑ Η δράση προσκαλεί παιδιά ηλικίας 4-9 ετών σε έναν ψηφιακό και φυσικό περίπατο
στα ορόσημα του Πειραιά. Πλατεία Ελ. Βενιζέλου 11:00 – 14:00
ΜΙΚΡΟΊ ΠΟΣΕΙΔΏΝΕΣ Ένα βιωματικό ταξίδι ωκεάνιου γραμματισμού. Πλατεία Ελ. Βενιζέλου 11:00 – 14:00
ΜΙΑ ΒΌΛΤΑ ΜΕ ΠΑΝΙΆ Μικροί και μεγάλοι μαθαίνουν για το άθλημα της ιστιοπλοΐας τριγώνου, καθώς και για την ανοικτή θάλασσα. ΝΟΕΦ – Στάδιο Ειρήνης και Φιλίας 12:00 – 19:00
ΙΣΤΟΡΙΕΣ ΠΡΟΣΦΟΡΑΣ ΚΑΙ ΑΠΟΔΟΣΗΣ ΤΙΜΗΣ ΠΡΟΣ ΤΟΥΣ ΘΕΟΥΣ Θεματική ξενάγηση σε επιλεγμένα εκθέματα του Αρχαιολογικού Μουσείου. Αρχαιολογικό Μουσείο Πειραιά, Χαριλάου Τρικούπη 31, Πειραιάς 12:30 Δήλωση συμμετοχής απαραίτητη / Τηλ.: 2104521598
ΞΕΝΆΓΗΣΗ ΕΝ ΠΛΩ ΣΤΙΣ ΑΚΤΈΣ ΤΟΥ ΠΕΙΡΑΙΆ Πλοιάριο «Γεώργιος Μπρούφας» αναχώρηση από Προβλήτα Κ, Πλ. Αλεξάνδρας Δρομολόγια: 17:30 & 19:30 Κράτηση θέσης απαραίτητη / Τηλ.: 6972516503, Δε-Πα: 10:00 – 14:30
ΑΡΏΜΑΤΑ ΘΆΛΑΣΣΑΣ & ΠΑΡΆΔΟΣΗΣ ΑΠΌ ΤΟ ΛΆΔΙ ΣΤΟ ΣΑΠΟΎΝΙ «Δροσουλίτες» Δ. Γούναρη 49, Α’ όροφο 18:30 – 20:00 Κράτηση θέσης απαραίτητη / Τηλ.: 6988859943
ΠΟΊΗΣΗ ΠΟΥ ΜΥΡΊΖΕΙ ΘΆΛΑΣΣΑ Ποιητική βραδιά με απαγγελίες ποιημάτων από τα μέλη της Εταιρίας Γραμμάτων & Τεχνών και κλασικό τραγούδι. Στην εκδήλωση θα συμμετάσχει η σοπράνο κολορατούρα Νίνα Γιάτρα, η οποία θα ερμηνεύσει έργα κλασικού ρεπερτορίου. Εταιρία Γραμμάτων & Τεχνών Πειραιά, Ευαγγελίστριας 21, Α’ όροφος 19:00
ΠΑΙΔΙΚΕΣ «ΠΝΟΕΣ» ΘΑΛΑΣΣΙΝΑ ΟΝΕΙΡΑ Η παιδική χορωδία των Ι.Ν. Αγ. Βασιλείου και Αγ. Παρασκευής ερμηνεύει παραδοσιακά και έντεχνα τραγούδια. Πλατεία Πηγάδας 19:30
ΜΙΑ ΘΆΛΑΣΣΑ ΝΌΤΕΣ Συναυλία με μουσικά σύνολα του Αριστοτελείου Ωδείου Πειραιά. Δημοτικό Θέατρο Πειραιά προαύλιος χώρος 12:00 – 19:00
ΟΙ ΚΑΛΟΚΑΙΡΙΝΕΣ ΠΕΡΙΠΕΤΕΙΕΣ ΤΟΥ ΚΑΡΑΓΚΙΟΖΗ Πλατεία Πηγάδας, Α’ Δημοτική Κοινότητα 20:30
ΣΙΝΕΜΑ ΣΤΟ ΠΑΡΚΟ Πάρκο Δηλαβέρη
20:30 Στρουμφάκια κινούμενα σχέδια, παιδική ταινία
22:30 Ghostbusters: Η Αυτοκρατορία του Πάγου
Συμμετέχει η Φιλαρμονική Ορχήστρα του Δήμου Πειραιά
ΡΥΘΜΟΊ ΤΗΣ ΘΆΛΑΣΣΑΣ – ΜΕ ΤΗ ΣΤΈΛΛΑ ΚΟΝΙΤΟΠΟΎΛΟΥ Όρμος Αφροδίτης, Πειραϊκή 20:00

Ενημέρωση για μεγάλες παθήσεις στον Άλιμο
2026-06-06 10:00 - 14:00 | Παραλιακός Πεζόδρομος Αλίμου, Παραλιακός Πεζόδρομος Αλίμου, Αλιμος, Αττική, 17455, Greece
Η Κοινωνική Υπηρεσία του Δήμου Αλίμου, σε συνεργασία με τον Σύλλογο Διαβητικών Αθήνας και την Akoustica Medica, διοργανώνουν μία πολύ ενδιαφέρουσα εκδήλωση, ανοιχτή για το κοινό, το Σάββατο 6 Ιουνίου 2026, 10:00 π.μ. – 02:00 μ.μ., στην Παραλία, στο Πάρκο δίπλα στο cine Άλιμος (Κάτω Καλαμάκι) με σκοπό την ενημέρωση των πολιτών για κάποιες σημαντικές παθήσεις της ακοής και των γνωστικών λειτουργιών.
Η απώλεια ακοής είναι ένα κοινό φαινόμενο που επηρεάζει εκατομμύρια ανθρώπους παγκοσμίως, ειδικά καθώς γερνάμε. Ωστόσο, η βαρηκοΐα δεν είναι απλώς μια δυσκολία στην ακοή· νέα στοιχεία υποδεικνύουν ότι μπορεί να σχετίζεται άμεσα με την άνοια, όπως και με άλλες γνωστικές διαταραχές, όπως η νόσος Alzheimer.
Η πρόληψη και έγκαιρη διάγνωση των προβλημάτων υγείας είναι καθοριστική για την ποιότητα ζωής. Γι’ αυτό και ο Δήμος Αλίμου δίνει την ευκαιρία σε όσους επιθυμούν για δωρεάν προληπτικό έλεγχο ακουστικής ικανότητας, δωρεάν τεστ αξιολόγησης γνωστικών λειτουργιών (σε άτομα ηλικίας άνω των 60 ετών) και δωρεάν μέτρηση σακχάρου αίματος από εξειδικευμένους Επαγγελματίες Υγείας κατά τη διάρκεια της εκδήλωσης.
ΕΙΣΟΔΟΣ ΕΛΕΥΘΕΡΗ

Growing Healthier Together στην Κηφισιά
2026-06-06 11:00 - 20:00 | Άλσος Κηφισιάς (Πλατεία Πλατάνου), Πλατεία Πλατάνου, Κηφισιά, Αττική, Greece
Ο Δήμος Κηφισιάς φιλοξενεί το Σάββατο 6 Ιουνίου 2026, από τις 11:00 έως τις 20:00, στο Άλσος Κηφισιάς, στην οδό Γρηγορίου Λαμπράκη, έναντι του σταθμού ΗΣΑΠ Κηφισιάς, την ανοιχτή εκδήλωση «Growing Healthier Together», που διοργανώνεται με την παρουσία του Παγκόσμιου Οργανισμού Υγείας – WHO European Region.
Η εκδήλωση είναι αφιερωμένη στην ψυχική υγεία παιδιών και εφήβων και φιλοδοξεί να αποτελέσει έναν ζωντανό χώρο ενημέρωσης, συμμετοχής, δημιουργικής έκφρασης και ουσιαστικού διαλόγου για παιδιά, εφήβους, γονείς, φροντιστές και επαγγελματίες. Στο πλαίσιο της διοργάνωσης θα λειτουργήσει διαδραστική έκθεση με περίπτερα φορέων, στην οποία συμμετέχουν περισσότεροι από 27 φορείς ψυχικής υγείας από όλη την Ελλάδα, παρουσιάζοντας πρωτοβουλίες, βιωματικές δράσεις και προγράμματα στήριξης.
Το πρόγραμμα ανοίγει στις 11:00 με χαιρετισμούς και εναρκτήριες ομιλίες, με τη συμμετοχή, μεταξύ άλλων, του Υπουργού Υγείας Άδωνι Γεωργιάδη, του Υπουργού Μετανάστευσης και Ασύλου Αθανάσιου Πλεύρη, της Υφυπουργού Μετανάστευσης και Ασύλου Σέβης Βολουδάκη, του Δημάρχου Κηφισιάς Βασίλειου Ξυπολυτά, του Αντιπεριφερειάρχη Υγείας Αττικής Θάνου Ασκητή, εκπροσώπων Υγειονομικών Περιφερειών και του Προέδρου του Ελληνικού Ερυθρού Σταυρού Αντώνιου Αυγερινού.
Καθ’ όλη τη διάρκεια της ημέρας, οι επισκέπτες θα έχουν τη δυνατότητα να συμμετέχουν σε δράσεις που προσεγγίζουν την ψυχική υγεία με τρόπο βιωματικό, συμπεριληπτικό και δημιουργικό. Μεταξύ αυτών περιλαμβάνονται εργαστήρια αναπνοής και χαλάρωσης, δράσεις για την αναγνώριση και έκφραση συναισθημάτων, δημιουργικά workshops, παιχνίδια ενσυναίσθησης, δράσεις για την αυτοφροντίδα, την ευγνωμοσύνη, την πρόληψη του άγχους, την πρώιμη παρέμβαση στον αυτισμό, την καταπολέμηση του στίγματος και την ενδυνάμωση παιδιών και εφήβων.
Στη σκηνή της εκδήλωσης θα παρουσιαστούν μουσικά, θεατρικά, χορευτικά και διαδραστικά δρώμενα, με τη συμμετοχή της Φιλαρμονικής του Δήμου Κηφισιάς «Ανδρέας Κατεβαίνης», σχολικών και κοινωνικών φορέων, οργανώσεων ψυχικής υγείας και ομάδων νέων. Το πρόγραμμα περιλαμβάνει, μεταξύ άλλων, δράσεις όπως «Η ψυχική υγεία μέσα από τα μάτια των εφήβων», «Μάχη Γενεών», «Τόλμησε να Παίξεις!», παιδική χορωδία, χορευτικά δρώμενα και διαδραστικά παιχνίδια με επίκεντρο τη φροντίδα, την επικοινωνία και την ψυχική ανθεκτικότητα.
Ιδιαίτερη έμφαση δίνεται στη συμμετοχή των οικογενειών και των παιδιών μέσα από ανοιχτές δράσεις στα περίπτερα φορέων, όπως ο Παγκόσμιος Οργανισμός Υγείας, ο Δήμος Κηφισιάς, ο Ελληνικός Ερυθρός Σταυρός, η Ελληνική Αντικαρκινική Εταιρεία, το Χαμόγελο του Παιδιού, φορείς ψυχικής υγείας, κοινωνικές οργανώσεις, σύλλογοι αυτισμού και οργανισμοί ψυχοκοινωνικής υποστήριξης. Ο Δήμος Κηφισιάς θα ενημερώνει το κοινό για τις κοινωνικές δομές και υπηρεσίες του, ενώ θα συμμετέχει και με βιωματικές δράσεις ψυχικής υγείας υπό τον τίτλο «Στάση Ψυχικής Υγείας».
Η εκδήλωση «Growing Healthier Together» αναδεικνύει την ανάγκη για έγκαιρη πρόληψη, ενημέρωση, στήριξη και αποστιγματοποίηση της ψυχικής υγείας, ιδιαίτερα στις νεότερες ηλικίες. Μέσα από τη συνεργασία θεσμών, φορέων, επιστημονικών οργανώσεων και της τοπικής αυτοδιοίκησης, στέλνει ένα σαφές μήνυμα: «Η ψυχική υγεία των παιδιών και των εφήβων είναι υπόθεση ολόκληρης της κοινωνίας.»
Η είσοδος είναι ανοιχτή για το κοινό.
Σάββατο 6 Ιουνίου 2026 Ώρα: 11:00 – 20:00
Άλσος Κηφισιάς, οδός Γρηγορίου Λαμπράκη, έναντι σταθμού ΗΣΑΠ Κηφισιάς
Εκδήλωση: Growing Healthier Together
Θεματική: Ψυχική υγεία παιδιών και εφήβων
Δείτε αναλυτικά το πρόγραμμα δράσεων και τα περίπτερα των φορέων της εκδήλωσης

200 Χρόνια Νεοελληνικής Ιστορίας
2026-06-06 17:00 - 19:00, 2026-06-07 17:00 - 19:00 | Athens Book Space, Πάρκο Ελευθερίας, Αθήνα, Αττική, 11521, Greece
Το Athens Book Space φιλοξενεί έναν κύκλο τεσσάρων δίωρων σεμιναρίων ιστορίας με εισηγήτρια την Άννα Καραμάνου.Τα σεμινάρια είναι αφιερωμένα στη διαδρομή της νεότερης Ελλάδας από το 1821 έως σήμερα, με ιδιαίτερη έμφαση στους αγώνες των γυναικών για δικαιώματα, πολιτική συμμετοχή και ισότητα.
Οι θεματικές των σεμιναρίων περιλαμβάνουν:

Το ιστορικό και ιδεολογικό πλαίσιο της Greek War of Independence και τη συγκρότηση του νεοελληνικού κράτους
Τους μεγάλους κοινωνικούς και πολιτικούς σταθμούς του 19ου αιώνα και την εμφάνιση του ελληνικού φεμινιστικού κινήματος
Τα καθοριστικά γεγονότα του 20ού αιώνα, τους πολέμους, τις κοινωνικές αλλαγές και τη διεκδίκηση πολιτικών δικαιωμάτων
Τη μεταπολεμική Ελλάδα, την ευρωπαϊκή πορεία της χώρας, τη μεταπολίτευση και τους σύγχρονους αγώνες ισότητας

Η Άννα Καραμάνου είναι Διδάκτωρ Πολιτικής Επιστήμης και Δημόσιας διοίκησης, πρώην μέλος του European Parliament και συγγραφέας του βιβλίου «200 χρόνια Ελλάδα – Η ειρηνική εξέγερση των θηλυκών sapiens, 1821-2021».
Ελεύθερη συμμετοχή για όλες και όλους.
200 Χρόνια Νεοελληνικής Ιστορίας 4 δίωρα σεμινάρια Ιστορίας στο Athens Book Space
30 & 31 Μαΐου | 6 & 7 Ιουνίου 2026 17:00–19:00

Η Άνοιξη χαμογελά στο Καλοκαίρι στο Περιστέρι
2026-06-06 17:30 - 21:00 | Άλσος Περιστερίου, Αγίου Βασιλείου 62, Περιστέρι, Αττική, 12135, Greece
Ο Δήμαρχος Περιστερίου Ανδρέας Π. Παχατουρίδης και ο Αντιδήμαρχος Προσχολικής Αγωγής Ελευθέριος Αδαμάκης σας προσκαλούν μικρούς και μεγάλους στην ξεχωριστή ανοιξιάτικη γιορτή, με άρωμα καλοκαιριού, «Η Άνοιξη χαμογελά στο Καλοκαίρι!» των Δημοτικών Βρεφονηπιακών Σταθμών, που θα πραγματοποιηθεί το Σάββατο 6 Ιουνίου 2026, από τις 17:30 έως τις 20:00, στο Άλσος Περιστερίου.
Μια μεγάλη γιορτή αφιερωμένη στα παιδιά και την οικογένεια, γεμάτη παιχνίδι, μουσική, δημιουργία, χρώματα και βιωματικές δράσεις μέσα στη φύση, όπου οι μικροί επισκέπτες θα έχουν την ευκαιρία να ανακαλύψουν την ομορφιά της Άνοιξης μέσα από διαδραστικές εμπειρίες, αισθητηριακά παιχνίδια και καλλιτεχνικές δραστηριότητες.
Η εκδήλωση ξεκινά με μια μεγάλη έκπληξη! Στην αρχή της περιήγησης, μικροί και μεγάλοι θα συναντήσουν το ολόανθο και ευωδιαστό «Άρμα της Άνοιξης», δημιουργώντας ένα μαγευτικό σκηνικό γεμάτο χρώματα και ανοιξιάτικες εικόνες. Οι μικροί επισκέπτες θα έχουν τη δυνατότητα να φωτογραφηθούν με ανοιξιάτικα διακοσμητικά της επιλογής τους, ενώ ξεχωριστή θέση στο πρόγραμμα έχουν οι «Ανοιξιάτικες Μεταμορφώσεις» (face painting), μια αγαπημένη δραστηριότητα που ενθουσιάζει πάντα τα παιδιά.
Το Άλσος Περιστερίου θα μεταμορφωθεί σε έναν πολύχρωμο ανοιξιάτικο κόσμο με λουλούδια, μουσικές, δημιουργικά εργαστήρια και παιχνίδια εξερεύνησης, προσφέροντας στιγμές χαράς και δημιουργικής έκφρασης για όλα τα παιδιά.
Αναλυτικό πρόγραμμα δράσεων:

Στα χέρια μας ανθίζει η Άνοιξη
Καθώς η γιορτή εξελίσσεται, σειρά έχουν οι ατομικές κατασκευές από τα χέρια των μικρών μας φίλων. Κόλλες, πολύχρωμα χαρτιά, μπογιές και πολλά ακόμη υλικά μεταμορφώνονται σε κάδρα στολισμένα, καλάθια γεμάτα άνθη, στεφάνια και ανοιξιάτικες δημιουργίες, στήνοντας έναν ατέλειωτο χορό φαντασίας και χρωμάτων.

Η παλέτα της Άνοιξης
Το ταξίδι στον ανοιξιάτικο κόσμο συνεχίζεται μέσα από δράσεις όπου τα παιδιά γίνονται μικροί καλλιτέχνες και συνεργάζονται για να ζωντανέψουν τη φύση στον χώρο. Με εργαλεία τη φαντασία τους και απλά υλικά, όπως χρώματα, πινέλα και «θησαυρούς» της φύσης, ανακαλύπτουν τη δύναμη της συνεργασίας και της δημιουργίας.

Είναι… σαν να μπαίνει η Άνοιξη…!
Η φύση ξυπνά από τον χειμωνιάτικο ύπνο της και καλεί τα παιδιά στο καταπράσινο Άλσος Περιστερίου να δράσουν, να παρατηρήσουν και να ανακαλύψουν. Με κιάλια και φακούς, μικροί εξερευνητές αναζητούν πουλάκια, έντομα και φωλιές μέσα στη φύση, δημιουργώντας παράλληλα έναν πολύχρωμο κήπο γεμάτο μεγάλα λουλούδια και ανοιξιάτικες εικόνες.

Σύνθεση ανοιξιάτικων πινάκων – Μια γιορτή φωτός και δημιουργίας
Αντλώντας έμπνευση από το εμβληματικό «Ηλιοτρόπιο» του Vincent Van Gogh, τα παιδιά ανακαλύπτουν τη φύση μέσα από την τέχνη. Οι μικροί δημιουργοί, μέσα από messy play και εικαστικά εργαστήρια, δίνουν μορφή στο «φυτικό άστρο» του ζωγράφου, ενώ εμπνέονται από έργα σημαντικών καλλιτεχνών όπως η Yayoi Kusama, ο Claude Monet και ο Wassily Kandinsky, δημιουργώντας πολύχρωμες συνθέσεις και μοναδικά έργα τέχνης.

Ανοιξιάτικα παιχνίδια αισθήσεων
Οι επισκέπτες καλωσορίζονται στο «Μονοπάτι της Άνοιξης», όπου οι αισθήσεις πρωταγωνιστούν. Αισθητηριακός διάδρομος, mystery boxes, messy play στα «Μελισσομπερδέματα» στην Κυψέλη» και η δράση «Οι ήχοι της φύσης ζωντανεύουν» μετατρέπουν το κελάηδισμα των πουλιών και το θρόισμα των φύλλων σε μια μοναδική μουσική εμπειρία.

Η Άνοιξη… παίζει επιτραπέζια παιχνίδια!
Χειροποίητα επιτραπέζια παιχνίδια εμπνευσμένα από λουλούδια, χρώματα και στοιχεία της φύσης προσκαλούν μικρούς και μεγάλους να παίξουν δημιουργικά, με φαντασία, σκέψη και ομαδικότητα.

Ο Λαβύρινθος της Άνοιξης – Ανακαλύπτω τα ίχνη της!
Ένας διαδραστικός λαβύρινθος γεμάτος διαδρομές, στροφές και μικρές εκπλήξεις περιμένει τα παιδιά για εξερεύνηση και περιπέτεια. Δεν υπάρχουν σωστές ή λάθος διαδρομές — μόνο νέοι δρόμοι για ανακάλυψη, παιχνίδι και δημιουργική περιπλάνηση.

Χορεύουν τα παιδιά, ανθίζει η γη
Στο ανοιξιάτικο μουσικοκινητικό ταξίδι, τα παιδιά μεταμορφώνονται σε σποράκια που ξυπνούν και ανθίζουν στον ήλιο, σε πεταλούδες που πετούν στον κήπο και σε χρώματα που αγκαλιάζουν τον ουρανό. Μέσα από τη μουσική και την κίνηση, ακολουθούν τον ρυθμό της Άνοιξης σε μια χαρούμενη βιωματική δράση.

Αγροπεριπέτειες την Άνοιξη
Στο «Αγρόκτημα της Άνοιξης», τα παιδιά συμμετέχουν σε δράσεις με φυσικά υλικά, γνωρίζουν το χώμα, τα φυτά και τα λουλούδια, ενώ μέσα από βιωματικά παιχνίδια, όπως το «άρμεγμα της αγελάδας», ανακαλύπτουν τον κύκλο της ζωής και τη μαγεία της φύσης που αναγεννάται και μεταμορφώνεται σε ένα πολύχρωμο ανοιξιάτικο τοπίο.

Party time Και το τέλος επιφυλάσσει μια μεγάλη έκπληξη για όλους. Στις 20:15, στο Θέατρο «Ελιά και Δάφνη» θα γίνουμε μια τεράστια παρέα χορεύοντας και τραγουδώντας στους ρυθμούς της Άνοιξης και του Καλοκαιριού, δημιουργώντας όμορφες αναμνήσεις που θα μείνουν αξέχαστες!!!

Έκθεση Ζωγραφικής στην Κηφισιά
2026-06-06 18:00 - 20:00 | Δημαρχείο Κηφισιάς, Διονύσου & Μυρσίνης, Κηφισιά, Αττική, Greece
Έκθεση Ζωγραφικής του Εργαστηρίου Ζωγραφικής Παιδιών και Εφήβων του Δήμου Κηφισιάς
Καλλιτεχνική επιμέλεια – οργάνωση: Βαρβάρα Ντατσούλη, Εικαστικός – Δασκάλα Ζωγραφικής
Εγκαίνια: Σάββατο 6 Ιουνίου 2026, ώρα 18.00
Διάρκεια Έκθεσης Σάββατο 6/6/2026 & Κυριακή 7/6/2026
Ώρες: 10:00 – 13:00 & 18:00 – 20:00
Αίθουσα Πολιτιστικού «Δήμαρχος Βασ. Γκατσόπουλος»
Δημαρχείο Κηφισιάς (Διονύσου & Μυρσίνης)

Ιστορικός περίπατος στη Νέα Ιωνία
2026-06-06 18:00 - 20:00 | Σταθμός ΗΣΑΠ Περισσός, Ηρακλείου & Παπαναστασίου, Περισσός, Αττική, 14232, Greece
Η Ομάδα Προφορικής Ιστορίας Νέας Ιωνίας της Εργατικής Λέσχης “Υδραγωγείο” διοργανώνει μία περιήγηση σε χαρακτηριστικά βιομηχανικά τοπόσημα της περιοχής. Σας προσκαλούμε να περπατήσουμε μαζί, αναζητώντας τα εναπομείναντα ίχνη μίας εποχής που χάνεται ανεπιστρεπτί: φουγάρα από τούβλο, βιομηχανικά κελύφη που αλλάζουν χρήση, οικόπεδα, βιοτεχνίες, γειτονιές, που χαρακτήρισαν μία ολόκληρη περιοχή από τη γέννησή της με τη Μικρασιατική Καταστροφή του 1922, προσδίδοντάς της τον χαρακτηρισμό της “εργατούπολης“.
Παρέα θα επιχειρήσουμε να γνωρίσουμε τα μέρη όπου δεκάδες χιλιάδες, άνδρες, γυναίκες και ανήλικα παιδιά, για σχεδόν 100 χρόνια εργάστηκαν, συχνότατα υπό άθλιες συνθήκες, και αγωνίστηκαν συλλογικά, εντός και εκτός των εργασιακών χώρων, για μεροκάματα, υγιεινή/ασφάλεια και αξιοπρέπεια. Παρέα θα επιχειρήσουμε να ψηλαφήσουμε ίχνη από τη φωνή, τις εμπειρίες και την καθημερινότητα χιλιάδων εργαζομένων, κλωστοϋφαντουργών, ταπητουργών κ.ά. Η βόλτα μας θα πραγματοποιηθεί το Σάββατο, 6 Ιουνίου, με ώρα έναρξης στις 6 το απόγευμα. Σημείο συνάντησης: ο σταθμός του ΗΣΑΠ στον Περισσό (πάνω πλευρά).
Θα ακολουθήσουμε μία διαδρομή, η οποία θα ξεκινήσει από τα εργοστάσια της βιομηχανικής περιοχής του Περισσού, θα περάσει μέσα από τις γειτονιές με τα χαρακτηριστικά προσφυγικά σπίτια της Ελευθερούπολης και θα καταλήξει στη βιομηχανική ζώνη της
.

Φως, Σκιά, Συμπτώσεις Παράλληλες δράσεις
2026-06-06 18:30 - 21:00 | Μέγαρο Δουκίσσης Πλακεντίας, Λόρδου Βύρωνος 3, Πεντέλη, Αττική, 15236, Greece
Ομαδική Εικαστική Έκθεση Φως, Σκιά, Συμπτώσεις στο Μέγαρο Δουκίσσης Πλακεντίας

Το Μέγαρο Δουκίσσης Πλακεντίας φιλοξενεί μια εξαιρετικά ενδιαφέρουσα ομαδική εικαστική έκθεση με τίτλο «Φως, Σκιά, Συμπτώσεις», την οποία διοργανώνει ο Δήμος Πεντέλης από τις 2 έως τις 15 Ιουνίου 2026. Οι επισκέπτες θα έχουν την ευκαιρία να απολαύσουν από κοντά έργα ζωγραφικής, γλυπτικής, χαρακτικής και video art εννέα καταξιωμένων εικαστικών καλλιτεχνών της σύγχρονης τέχνης, οι οποίοι έχουν ζήσει ή ζουν και δραστηριοποιούνται στην περιοχή της Πεντέλης και έχουν αφήσει σημαντικό καλλιτεχνικό αποτύπωμα σε τοπικό, εγχώριο και διεθνές επίπεδο.
Παράλληλες δράσεις Καθ’ όλη τη διάρκεια της έκθεσης, από τις 2 έως τις 15 Ιουνίου 2026, το Μέγαρο Δουκίσσης Πλακεντίας μετατρέπεται σε πεδίο ζωντανής πολιτιστικής εμπειρίας, συνάντησης και ανταλλαγής ιδεών, φιλοξενώντας σειρά παράλληλων δράσεων: Θεατρικές παραστάσεις, performances, βραδιές ποίησης και μουσικής, καθώς και εκπαιδευτικές ξεναγήσεις σχολείων και κοινού.
Πατήστε εδώ για να διαβάσετε περισσότερα και το πλήρες πρόγραμμα παράλληλων εκδηλώσεων.
Σάββατο 6 Ιουνίου
«Πρόσεξε μην νυχτωθείς εις την Παλαιόχωρα: μια κυθηραϊκή εμπειρία»
Ώρα: 6:30-7:30 μ.μ.
«Η πόλη με άλλο βλέμμα»
Με τον ποιητή Αθανάσιο Βαβλίδα, τους μουσικούς Εύα Φάμπα και Γεράσιμο Πολλάτο και την ηθοποιό Μαρία Καστάνη.
Ώρα: 8:00-9:00 μ.μ.
Μέγαρο Δουκίσσης Πλακεντίας
Διεύθυνση: Τέρμα Λόρδου Βύρωνος, Πεντέλη, Τ.Κ. 15236
Ωράριο λειτουργίας χώρου: Καθημερινά, 6:00-10:00 μ.μ.
Ξεναγήσεις σχολείων: Κατόπιν συνεννόησης, 10:00 π.μ.-1:00 μ.μ.
Διοργάνωση: Δήμος Πεντέλης

Γυναικοκτονίες η πιο ακραία μορφή της έμφυλης βίας
2026-06-06 19:00 - 21:00 | Μουσείο Μαρίκα Κοτοπούλη Ζωγράφου, Αλέκου Παναγούλη 17, Ζωγράφου, Αττική, Greece
Παρά την αυξημένη ευαισθητοποίηση και τη δημόσια συζήτηση των τελευταίων ετών, οι γυναικοκτονίες στη χώρα μας συνεχίζουν να καταγράφονται με ανησυχητική συχνότητα. Το 2025 καταγράφηκαν 19 γυναικοκτονίες στην Ελλάδα, σημειώνοντας αύξηση σε σχέση με το 2024, ενώ και το 2026 συνεχίζουν να καταγράφονται υποθέσεις που συγκλονίζουν την κοινωνία. Την ίδια στιγμή, οι καταγγελίες ενδοοικογενειακής βίας παραμένουν σε ιδιαίτερα υψηλά επίπεδα. Οι γυναικοκτονίες αποτελούν την πιο ακραία μορφή της έμφυλης βίας. Δεν πρόκειται για μεμονωμένα περιστατικά αλλά για εγκλήματα που συνδέονται με βαθιά ριζωμένες κοινωνικές αντιλήψεις, έμφυλα στερεότυπα και σχέσεις ανισότητας και εξουσίας, μέσα στις οποίες οι γυναίκες αντιμετωπίζονται ως ελεγχόμενα ή υποτιμημένα υποκείμενα.
Με αφορμή την ανάγκη να διατηρηθεί ανοιχτός ο δημόσιος διάλογος και να ενισχυθεί η ευαισθητοποίηση της τοπικής κοινωνίας, ο Δήμος Ζωγράφου και η Δημοτική Επιτροπή Ισότητας (ΔΕΠΙΣ) διοργανώνουν εκδήλωση – συζήτηση με θέμα τις γυναικοκτονίες και την έμφυλη βία. Η εκδήλωση θα πραγματοποιηθεί το Σάββατο 6 Ιουνίου, στις 19:00, στο Μουσείο «Μαρίκα Κοτοπούλη» (Αλέκου Παναγούλη 17). Ιδιαίτερη τιμή αποτελεί η παρουσία των Γιάννη Τοπαλούδη και Κούλας Αρμουτίδου, γονέων της Ελένης Τοπαλούδη, η δολοφονία της οποίας το 2018 συγκλόνισε τη χώρα και ανέδειξε με ένταση στη δημόσια σφαίρα το ζήτημα της έμφυλης βίας και των γυναικοκτονιών στην Ελλάδα.
Στη συζήτηση συμμετέχουν επίσης:

Ευάγγελος Γκιουγκής – Δικηγόρος της οικογένειας Τοπαλούδη
Νάντια Κωνστάντου – Δικηγόρος Οικογενειακού Δικαίου και υποθέσεων Έμφυλης και Ενδοοικογενειακής Βίας
Βίλμα Μενίκη – Καθηγήτρια, κινηματογραφίστρια φεμινιστικών ντοκιμαντέρ, επιμορφώτρια στη σχολική διαμεσολάβηση, δημιουργός του πρώτου ντοκιμαντέρ στην Ελλάδα για τις Γυναικοκτονίες (αναμένεται το προσεχές διάστημα)
Φωτεινή Σιάνου – Μέλος της Πρωτοβουλίας κατά των Γυναικοκτονιών, πρώην Εθνική Εκπρόσωπος της Ελλάδας στον ΟΗΕ για την Ισότητα των Φύλων, πρώην Πρόεδρος της Επιτροπής Γυναικών της Συνομοσπονδίας Ευρωπαϊκών Συνδικάτων, εργατικό στέλεχος και φεμινίστρια

Σας περιμένουμε σε μια ανοιχτή συζήτηση για ένα κοινωνικό φαινόμενο που αφορά όλες και όλους.

Όταν ο Γιάννης συνάντησε τον Willie στο Ίλιο
2026-06-06 19:00 - 21:00 | Πολυδύναμο Κέντρο Μίκης Θεοδωράκης Ίλιο, Ηροδότου & Πωγωνίου, Ίλιον, Αττική, Greece
ΜΑΘΗΤΙΚΟ ΦΕΣΤΙΒΑΛ ΘΕΑΤΡΟΥ
Όταν ο Γιάννης συνάντησε τον Willie
Το έργο «Όταν ο Γιάννης συνάντησε τον Willie» είναι μια διασκεδαστική θεατρική παράσταση που συνδυάζει στοιχεία φαντασίας, χιούμορ και λογοτεχνίας. Κεντρικό ήρωας είναι ο Γιάννης, ένας μαθητής δημοτικού που δυσκολεύεται να κατανοήσει τα έργα του Σαίξπηρ. Μέσα από ένα ονειρικό ταξίδι, με τη βοήθεια των Μουσών Μελπομένης και Θάλειας, μεταφέρεται στην ελισαβετιανή εποχή, γνωρίζει τον ίδιο τον Σαίξπηρ και αποσπάσματα από τα πιο γνωστά έργα του, όπως ο «Ρωμαίος και Ιουλιέτα», ο «Μάκβεθ», ο «Άμλετ» και «Το ημέρωμα της στρίγκλας».
Συντελεστές
Συγγραφείς:
Μαρία Δήμου, Θεατρολόγος
Νίκη Σαββανή, Καθηγήτρια Αγγλικών
Υπεύθυνες Εκπαιδευτικού Ομίλου Ελένη Μαλλιακού, Κατερίνα Μπόκαρη
Διασκευή σεναρίου / επιμέλεια υποτίτλων & μουσικής Ελένη Μαλλιακού
Σκηνοθεσία Ελένη Μαλλιακού, Κατερίνα Μπόκαρη και οι μαθητές του Ομίλου
Σκηνικά Στεφανία Ζουρούδη
Συμμετέχουν 18 μαθητές και μαθήτριες της Στ’ τάξης, από τον θεατρικό όμιλο
Του 14ου Δημοτικού Σχολείου Ιλίου English Theatre Club.

Νέοι Σολίστ στο Αετοπούλειο
2026-06-06 19:30 - 21:30 | Αετοπούλειο Πολιτιστικό Κέντρο – Δημοτική Βιβλιοθήκη Χαλανδρίου, Φιλικής Εταιρίας 11, Χαλάνδρι, Αττική, 15232, Greece
Νέοι Σολίστ στο Αετοπούλειο
Εννέα μουσικά Σάββατα γεμάτα δημιουργικότητα και έμπνευση, σε μια γιορτή της νέας γενιάς μουσικών θα έχει την ευκαιρία να απολαύσει το κοινό στο Αετοπούλειο Πολιτιστικό Κέντρο, από τον Μάρτιο έως και τον Ιούνιο. Ο Δήμος Χαλανδρίου, μέσω της Διεύθυνσης Πολιτισμού και με τη συμμετοχή της Συμφωνικής Ορχήστρας Νέων και της Φιλαρμονικής Ορχήστρας Δήμου Χαλανδρίου, συνεχίζει για τρίτη χρονιά τον κύκλο συναυλιών «Νέοι Σολίστ στο Αετοπούλειο». Τη φετινή Άνοιξη, το Αετοπούλειο Πολιτιστικό Κέντρο μετατρέπεται σε σημείο συνάντησης της μουσικής νεότητας της χώρας, προσφέροντας ένα ουσιαστικό βήμα έκφρασης για νέους καλλιτέχνες και μια ξεχωριστή ευκαιρία αισθητικής απόλαυσης για τους πολίτες του Χαλανδρίου και ολόκληρης της Αθήνας.
Οι συναυλίες πραγματοποιούνται κάθε Σάββατο στις 19:30, με ελεύθερη είσοδο για το κοινό (Αετοπούλειο Πολιτιστικό Κέντρο Δήμου Χαλανδρίου Φιλικής Εταιρείας & Τομπάζη, Χαλάνδρι)
Πατήστε ΕΔΩ για να δείτε όλο το πρόγραμμα
Σάββατο 6 Ιουνίου
Νέες/νέοι πιανίστες σε μια διαδρομή στη φιλολογία του οργάνου (β΄ μέρος)
Άρτεμις Χαβιαράκη, Αγγελίνα Τσιαντζή, Ειρήνη Ελ Σάφεϊ, Αγγελική Γεωργά, Στέφανος Νικολόπουλος

Νίκος Καζαντζάκης στο Περιστέρι
2026-06-06 19:30 - 21:30 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Οι δράσεις ολοκληρώνονται τον Ιούνιο με την ταινία «Χάιντι: Η Διάσωση του μικρού Λύγκα» το Σάββατο 6 Ιουνίου στις 17:30 και το έργο «Νίκος Καζαντζάκης» στο κλείσιμο του αφιερώματος στον Γιάννη Σμαραγδή. Η αυλαία πέφτει την Κυριακή 7 Ιουνίου στις 12:00 με την παράσταση «Ο Θησέας & ο Μινώταυρος» από το Θέατρο Σκιών Σπυρόπουλου.
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

85η Επέτειος Μάχης της Κρήτης στου Άγιους Ανάργυρους
2026-06-06 19:30 - 21:30 | Πολυχώρος Μαρία Έλενα Αγιοι Ανάργυροι, Αγίας Παρασκευής 40, Άγιοι Ανάργυροι, Αττική, Greece
Καλοκαιρινές εκδηλώσεις 2026 σε Άγιους Ανάργυρους & Καματερό
Καλοκαιρινές εκδηλώσεις 2026 σε Άγιους Ανάργυρους & Καματερό. Μέσα από συναυλίες, θεατρικές παραστάσεις, υπαίθριο θερινό κινηματογράφο, θέατρο σκιών και δεκάδες πολιτιστικές δράσεις, στόχος μας είναι να δώσουμε σε μικρούς και μεγάλους την ευκαιρία να βγουν από το σπίτι, να συναντηθούν, να μοιραστούν εμπειρίες και να νιώσουν ξανά την πόλη τους ζωντανή και ανθρώπινη. Όλες οι εκδηλώσεις πραγματοποιούνται με ελεύθερη είσοδο.
Πατήστε ΕΔΩ για να δείτε το πρόγραμμα συναυλιών και παραστάσεων
19:30 85η Επέτειος Μάχης της Κρήτης ΚΕΝΤΡΟ ΤΕΧΝΗΣ & ΠΟΛΙΤΙΣΜΟΥ ΜΑΡΙΑ-ΕΛΕΝΑ Η Ένωση Κρητών Αγίων Αναργύρων και ο Σύλλογος Κρητών Καματερού τιμούν την 85η επέτειο της ΜΑΧΗΣ ΤΗΣ ΚΡΗΤΗΣ με μία εκδήλωση πολυδιάστατη και πολυδύναμη, στο Κέντρο Τέχνης και Πολιτισμού ΜΑΡΙΑ ΕΛΕΝΑ. Μία ολοκληρωμένη πολιτιστική παρέμβαση που περιλαμβάνει θεατρικά δρώμενα, μουσική, ποίηση, χορούς και τραγούδια και αναδεικνύει την προσήλωσή μας στην παράδοση και την ιστορική μνήμη! Συμμετέχουν τα χορευτικά τμήματα των δύο Συλλόγων.

Οι αρραβώνες του Μπάρμπα Γιώργου
2026-06-06 20:00 - 21:00 | Πλατεία Άγγελου Σικελιανού Ηλιούπολη, Μαρίνου Αντύπα και Ηρακλέους, Ηλιούπολη, Αττική, 163 46, Greece
Παραστάσεις Καραγκιόζη στην Ηλιούπολη
Μετά τη μεγάλη περσινή επιτυχία ο Δήμος Ηλιούπολης σε συνεργασία με το Θέατρο Σκιών Σπυροπούλου επαναφέρει ένα νέο συναρπαστικό «Ταξίδι του Καραγκιόζη» με στόχο την ανάδειξη των πλατειών της Ηλιούπολης με όχημα τον πολιτισμό. Στόχος των παραστάσεων του Καραγκιόζη είναι να μυηθούν οι επόμενες γενιές στον Καραγκιόζη, αλλά και να “ζωντανέψουν” οι πλατείες της πόλης μας μέσα από τις φιγούρες του Θεάτρου Σκιών που στήνουν το δικό τους πανηγύρι γεμάτο γέλιο, σάτιρα, μουσική και νοσταλγία. Ο ξυπόλητος πρωταγωνιστής με το αστείρευτο πνεύμα και 4 νέες ξεκαρδιστικές περιπέτειες έρχεται να γεφυρώσει γενιές, χαρίζοντας στα παιδιά της Ηλιούπολης αυθεντικές στιγμές ψυχαγωγίας και πολιτισμού.
Σάββατο 6 Ιουνίου 2026 στις 20:00 μ.μ.
«Οι αρραβώνες του Μπάρμπα – Γιώργου»
Πλατεία Άγγελου Σικελιανού (Λεωφόρος Μαρίνου Αντύπα & Ηρακλέους)
Με ελεύθερη είσοδο για όλους, οι βραδιές αυτές υπόσχονται χαμόγελα, παιδικές φωνές και πολύτιμες αναμνήσεις για όλες τις οικογένειες που θα δώσουν το “παρών”. Ο Καραγκιόζης απλώνει το πανί του, ανάβει τα φώτα του και σας περιμένει σε μια γιορτή παράδοσης, κεφιού και αυθεντικής λαϊκής μαγείας. Για περισσότερες πληροφορίες μπορείτε να καλείτε στα τηλέφωνα 2109970077 & 2109970007.
Πατήστε ΕΔΩ για να δείτε ολόκληρο το πρόγραμμα

23η Έκθεση Βιβλίου Δήμου Ηλιούπολης
2026-06-06 20:00 - 23:00 | Πλατεία Εθνικής Αντιστάσεως (Κεντρική) Ηλιούπολη, Πλατεία Εθνικής Αντιστάσεως, Ηλιούπολη, Αττική, Greece
23η Έκθεση Βιβλίου Δήμου Ηλιούπολης
Ο Δήμος Ηλιούπολης, σε συνδιοργάνωση με τον Σύλλογο Βιβλιοπωλών της πόλης, σας προσκαλεί στην καθιερωμένη και ιδιαίτερα δημοφιλή Έκθεση Βιβλίου, η οποία φέτος συμπληρώνει 23 χρόνια επιτυχημένης παρουσίας στα πολιτιστικά δρώμενα του Δήμου μας. Από την Παρασκευή 5 Ιουνίου έως και την Κυριακή 21 Ιουνίου 2026, η Πλατεία Εθνικής Αντίστασης μεταμορφώνεται στο απόλυτο σημείο συνάντησης για τους λάτρεις του βιβλίου, με τις «πόρτες» της έκθεσης να παραμένουν ανοιχτές καθημερινά από τις 20:00 έως τις 23:00. Τα βιβλιοπωλεία της Ηλιούπολης υποδέχονται μικρούς και μεγάλους, προσφέροντας την ευκαιρία να επιλέξουν τα αναγνώσματα του καλοκαιριού ανάμεσα σε εκατοντάδες νέους τίτλους όλων των θεματικών κατηγοριών, από τους σημαντικότερους ελληνικούς εκδοτικούς οίκους, καθώς και μοναδικές επανεκδόσεις κλασικών λογοτεχνικών έργων.
Πατήστε ΕΔΩ για να δείτε το πλήρες πρόγραμμα
Σάββατο 6 Ιουνίου, ώρα 20:30.
Το βιβλιοπωλείο Φραγκιουδάκη και οι εκδόσεις I write, σας προσκαλούν σε μια παιχνιδιάρικη γνωριμία με το βιβλίο της συγγραφέα και εκπαιδευτικού Στέλλας Μωυσή ‘’Εμένα μ’ αρέσει’’.Ο μικρός σκίουρος Ρικοκό είναι έτοιμος να μας πάρει μαζί του σε μια τρυφερή ιστορία για το θάρρος της γνώμης και την χαρά να την εκφράζουμε. Αφήγηση – Παιχνίδι – Τραγούδι – Ζωγραφική Για παιδιά και μεγάλους που αγαπούν να είναι ο εαυτός τους. Εικονογράφηση Αγγελική Ρελάκη
Διάρκεια: 5 – 21 Ιουνίου 2026
Ωράριο: Καθημερινά 20:00 – 23:00
Τοποθεσία: Πλατεία Εθνικής Αντίστασης, Ηλιούπολη
Επικοινωνία: Γραφεία Τμήματος Πολιτισμού, τηλ: 210 99 40 699
Ιστοσελίδα: www.ilioupoli.gr

Φον Δημητράκης στον Άγιο Δημήτριο
2026-06-06 20:30 - 22:30 | Δημοτικό Θέατρο Αγίου Δημητρίου Μελίνα Μερκούρη, Αγίου Δημητρίου 55, Αγιος Δημήτριος, Αττική, Greece
«Φον Δημητράκης» του Δημήτρη Ψαθά από το θεατρικό εργαστήρι του Τμήματος Πολιτισμού του Δήμου Αγίου Δημητρίου. Μια παράσταση πιο επίκαιρη από ποτέ. Σε έναν κόσμο όπου η εξουσία, το χρήμα και η φιλοδοξία συχνά μπαίνουν πάνω από τον άνθρωπο, ο ήρωας του Ψαθά μας θυμίζει πόσο εύκολα μπορεί κάποιος να χάσει τον εαυτό του κυνηγώντας δύναμη και αναγνώριση. Με χιούμορ, σαρκασμό και αλήθειες που αγγίζουν το σήμερα, η παράσταση φωτίζει τη λεπτή γραμμή ανάμεσα στην αξιοπρέπεια και την εξουσιομανία. Μια ιστορία που, αν και γράφτηκε πριν χρόνια, μοιάζει να μιλά για το τώρα.
Σκηνοθεσία: Γεωργία Αθανασιάδου
Δημοτικό Θέατρο ΜΕΛΙΝΑ ΜΕΡΚΟΥΡΗ στο ισόγειο του δημαρχείου του Αγίου Δημητρίου.
22, 23, 24, 29, 30, 31 Μαΐου και 5, 6, 7 Ιουνίου στις 20:30.
ΕΙΣΟΔΟΣ ΕΛΕΥΘΕΡΗ

Γιορτή Γυμναστικής & Χορού στη Νέα Ιωνία
2026-06-06 20:30 - 22:30 | Δημοτικό Στάδιο Νέας Ιωνίας, Ολυμπίας & Ομορφοκκλησιάς, Νέα Ιωνία, Αττική, 14233, Greece
Μεγάλη Γιορτή Γυμναστικής & Χορού στη Νέα Ιωνία
Ο Δήμος Νέας Ιωνίας διοργανώνει μια ξεχωριστή γιορτή γυμναστικής και χορού, γεμάτη κίνηση, μουσική, ρυθμό και δημιουργική έκφραση! Η γιορτή θα γίνει στο Δημοτικό Στάδιο Νέας Ιωνίας το Σάββατο 6 Ιουνίου 2026 στις 8:30 μ.μ
Το πρόγραμμα περιλαμβάνει Hip-Hop, Funky Jazz, Ενόργανη, Ακροβατική, Ρυθμική, Παραδοσιακοί Χοροί, Zumba, Μπαλέτο και Σύγχρονο Χορό. Η είσοδος είναι ελεύθερη.

Τρωάδες και μαρτυρίες από την Παλαιστίνη
2026-06-06 21:00 - 23:00 | Θέατρο Καλλιρόης, Καλλιρόης 10, Αθήνα, Αττική, 11743, Greece
Μια παράσταση που ενώνει την αντιπολεμική τραγωδία του Ευριπίδη με την σύγχρονη βαρβαρότητα που έζησε και δυστυχώς ζεί ακόμα αυτή η Παλαιστίνη. Στο θέατρο Καλλιρόης στις παρακάτω ημερομηνίες:
3 Ιανουαρίου
7 Φεβρουαρίου
7 Μαρτίου
4 Απριλίου
9 Μαΐου
6 Ιουνίου
Είσοδος Ελεύθερη με απαραίτητη προ-κράτηση
Η παράσταση ανήκει στο θεματικό κύκλο: ΤΟ ΘΕΑΤΡΟ ΤΩΝ ΙΣΤΟΡΙΩΝ
Το “Θέατρο των Ιστοριών” είναι μια προσπάθεια της ομάδας θεάτρου Άναμ(μ)ανα μείνουν ζωντανές στην σκηνή του φιλόξενου Θεάτρου Καλλιρόης ιστορίες ανθρώπων ή κοινοτητων που αντιστέκονται στην βαρβαρότητα της εποχής με όπλο τους την τρυφερότητα, την αλληλεγγύη και την “κοσμοαλλαχτική” ματιά τους.
Σκηνοθεσία: Κώστας Γάκης, Νατάσα Φαίη Κοσμίδου

Ανακαλύπτοντας τον Υμηττό
2026-06-07 09:00 - 13:00 | Αθλητικό Πάρκο Κουταλά Βύρωνας, Αλίμου Κατεχάκη, Καισαριανή, Αττική, 161 22, Greece
Ο Δήμος Βύρωνα, σε συνεργασία με το 2ο Σύστημα Προσκόπων Βύρωνα, συνεχίζει δυναμικά τις πεζοπορικές δράσεις με τίτλο «Ανακαλύπτοντας τον Υμηττό». Η ξεχωριστή αυτή πρωτοβουλία προσκαλεί δημότες όλων των ηλικιών να γνωρίσουν τη φύση, την ιστορία και τα μονοπάτια του βουνού. Η περιήγηση συνδυάζει τη γνώση, την άσκηση και την ψυχαγωγία, προσφέροντας μια μοναδική εμπειρία περιβαλλοντικής εκπαίδευσης.
Πληροφορίες Δράσης:
Ημερομηνία: Κυριακή 7 ΙΟΥΝΙΟΥ 2026
Ώρα Διεξαγωγής: 9:00 π.μ.
Σημείο Συνάντησης: Χώρος αθλοπαιδιών στον «Κουταλά»
Διαδρομή: Χώρος αθλοπαιδιών Κουταλά – Ταξιάρχες – Καλοπούλα (εντός του Αισθητικού Δάσους Υμηττού)
Διάρκεια: Περίπου 4 ώρες (χαρτογραφημένη διαδρομή με ενδιάμεσο χρόνο για ξεκούραση και σνακ)
Τη διαδρομή θα καθοδηγήσουν έμπειροι συνοδοί πεζοπορίας βουνού από το 2ο Σύστημα Προσκόπων Βύρωνα, διασφαλίζοντας μια ασφαλή, οργανωμένη και εκπαιδευτική περιήγηση για όλους.
Απαραίτητος Εξοπλισμός Συμμετεχόντων: Για την ασφαλή και άνετη συμμετοχή τους, οι πεζοπόροι θα πρέπει να φέρουν μαζί τους:
Άνετα ρούχα και υποδήματα πεζοπορίας ή αθλητικά παπούτσια
Μικρό σακίδιο πλάτης και ένα καθαρό μακό μπλουζάκι
Καπέλο, γυαλιά ηλίου και αντηλιακό
Αδιάβροχο
Παγούρι με νερό και ελαφρύ σνακ
Σακούλα για τα απορρίμματα – Κρατάμε το βουνό καθαρό!
Δηλώσεις Συμμετοχής & Προτεραιότητα: Οι ενδιαφερόμενοι μπορούν να δηλώσουν συμμετοχή στέλνοντας μήνυμα στην ηλεκτρονική διεύθυνση: pezoporia@dimosbyrona.gr. Η σχετική αίτηση συμμετοχής είναι αναρτημένη στην επίσημη ιστοσελίδα του Δήμου Βύρωνα (www.dimosbyrona.gr). Σημείωση: Ο αριθμός των συμμετεχόντων είναι περιορισμένος στα 120 άτομα και θα τηρηθεί αυστηρή σειρά προτεραιότητας.
Όροι & Προϋποθέσεις Συμμετοχής: Η δήλωση συμμετοχής στη δράση υποδηλώνει την ανεπιφύλακτη αποδοχή των παρακάτω κανόνων:
Ο συντονιστής-οδηγός προηγείται της ομάδας και είναι ο μόνος που υποδεικνύει τη διαδρομή. Οι συμμετέχοντες τον ακολουθούν χωρίς παρεκκλίσεις και χωρίς να τον προσπερνούν.
Οι συμμετέχοντες διατηρούν σταθερό ρυθμό βαδίσματος για να μην αφήνουν μεγάλες αποστάσεις από τους προπορευόμενους και χαθεί η οπτική επαφή.
Σε περίπτωση που κάποιος αδυνατεί ή δεν επιθυμεί να συνεχίσει, υποχρεούται να το αναφέρει αμέσως στον συντονιστή-οδηγό.
Απαιτείται απόλυτος σεβασμός και προστασία του φυσικού περιβάλλοντος. Απαγορεύεται ρητά η ρίψη σκουπιδιών, το άναμμα φωτιάς, καθώς και οποιαδήποτε ενέργεια βλάπτει το οικοσύστημα.
Για περισσότερες πληροφορίες: Τμήμα Αθλητισμού Δήμου Βύρωνα
Τηλέφωνο: 210 7652695
Διεύθυνση: Ανθίμου Γαζή 2
E-mail: pezoporia@dimosbyrona.gr
Για Δήλωση συμμετοχής πατήστε στον παρακάτω σύνεδεσμο.

Πολιτιστικά Μηνύματα 2026 στα Βριλήσσια
2026-06-07 09:00 - 17:00 | Πνευματικό Κέντρο Βριλησσίων, Νικολάου Πασχαλίδη και Κισσάβου, Βριλήσσια, Αττική, 152 38, Greece
Πολιτιστικά Μηνύματα 2026
Το ετήσιο φεστιβάλ των Καλλιτεχνικών Εργαστηρίων του Δήμου Βριλησσίων ξεκινά από τον Μάιο και ολοκληρώνεται στις αρχές Ιουλίου. Η είσοδος για το κοινό σε όλες τις εκδηλώσεις είναι ελεύθερη.
ΚΥΡΙΑΚΗ 7 ΙΟΥΝΙΟΥ 2026
Τουρνουά ΣΚΑΚΙ από το παιδικό τμήμα του ΔήμουΣυμμετέχουν μαθητές από τα Δημοτικά Σχολεία της πόληςΔιδασκαλία: Άρης ΣταυρόπουλοςΏρα έναρξης 09:00 Αίθουσα Δημοτικού ΣυμβουλίουΠνευματικό Κέντρο, Κισσάβου 11

Η είσοδος σε όλες τις εκδηλώσεις είναι ελεύθερη.

Ημέρες Θάλασσας 2026
2026-06-07 09:00 - 23:00 | Παραλία Βοτσαλάκια Πειραιάς, Καραγιώργη Σερβίας, Πειραιάς, Αττική, 18534, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Κυριακή 7 Ιουνίου
ΚΑΤΆΔΥΣΗ ΓΝΩΡΙΜΊΑΣ ΓΙΑ ΠΑΙΔΙΆ Για παιδιά και νέους ηλικίας από 10 έως 15 ετών. Δημοτικό Κολυμβητήριο Πειραιά «Ανδρέας Γαρύφαλλος» Πλαζ Βοτσαλάκια 09:00 Κράτηση θέσης απαραίτητη / Τηλ.: 6932786383
MOTORONE ELECTRIC DAYS 2026 Pop-up event για την ηλεκτροκίνηση και τη μικροκινητικότητα. Πλατεία Κοραή 10:00 – 21:00
ΗΕΤΙΏΝΕΙΑ, ΈΝΑ ΘΑΛΑΣΣΙΝΌ ΦΡΟΎΡΙΟ ΣΤΟ ΛΙΜΆΝΙ ΤΟΥ ΠΕΙΡΑΙΆ Περίπατος στην Ηετιώνεια, ανάμεσα σε αρχαία τείχη και θαλασσινές εικόνες, που αποκαλύπτουν την ιστορία και τη στρατηγική του Πειραιά μέσα στον χρόνο.
ΥΠΟΒΡΥΧΙΟΣ & ΠΑΡΑΚΤΙΟΣ ΚΑΘΑΡΙΣΜΟΣ Πλατεία Αλεξάνδρας 11:00 – 14:00
ΞΕΝΑΓΗΣΗ ΣΤΗ ΣΧΟΛΗ ΝΑΥΤΙΚΩΝ ΔΟΚΙΜΩΝ Σχολή Ναυτικών Δοκίμων, Λ. Χατζηκυριάκου 48, Πειραιάς 11:00 – 19:00
ΖΉΣΕ ΤΗ ΘΆΛΑΣΣΑ! ΓΝΩΡΙΜΊΑ ΜΕ ΑΘΛΉΜΑΤΑ ΤΗΣ ΕΛΛΗΝΙΚΉΣ ΟΜΟΣΠΟΝΔΊΑΣ ΚΑΝΌΕ – ΚΑΓΙΆΚ – SUP – SURFING Πλατεία Αλεξάνδρας 11:00
ΘΑΛΑΣΣΙΑ ΠΕΡΙΠΕΤΕΙΑ «ΕΞΕΡΕΥΝΩΝΤΑΣ ΤΑ ΣΩΣΤΙΚΑ ΜΕΣΑ ΤΟΥ ΠΛΟΙΟΥ» Εντός του πλοίου Knossos Palace των Μινωικών Γραμμών, Λιμάνι Πειραιά, Πύλη Ε2 11:00 Δήλωση συμμετοχής: info@elint.org.gr
ΞΕΝΆΓΗΣΗ ΕΝ ΠΛΩ ΣΤΙΣ ΑΚΤΈΣ ΤΟΥ ΠΕΙΡΑΙΆ Πλοιάριο «Γεώργιος Μπρούφας» αναχώρηση από Προβλήτα Κ, Πλ. Αλεξάνδρας Δρομολόγια: 17:30 & 19:30 Ελ. Βενιζέλου 82, Πειραιάς 20:00 – 23:00 Κράτηση θέσης απαραίτητη / Τηλ.: 6972516503, Δε-Πα: 10:00 – 14:30
Ο ΑΧΙΝΟΣ Θεατρικό έργο του Κωνσταντίνου Μαρούγκα. Δημοτικό Θέατρο Πειραιά, Σκηνή Ωμέγα 19:30
Η ΚΡΗΤΗ ΑΝΤΑΜΩΝΕΙ ΜΕ ΤΣ’ ΑΛΛΟΥΣ ΤΟΠΟΥΣ, ΣΤΟΝ ΚΥΚΛΟ ΤΟΥ ΧΟΡΟΥ Μια μουσικοχορευτική παράσταση από διάφορα μέρη της Ελλάδας με αφηγήσεις, χορούς και τραγούδια. Ελ. Βενιζέλου 82, Πειραιάς 20:00 – 23:00
Ο ΚΑΡΑΓΚΙΌΖΗΣ & Η ΠΕΙΡΑΤΙΚΉ ΓΑΛΈΡΑ Πλατεία Κανάρη, Β’ Δημοτική Κοινότητα 20:30

ΡεΜατιά μας στο Χαλάνδρι
2026-06-07 10:00 - 14:00 | Προφήτης Ηλίας Χαλανδρίου, Προφήτη Ηλία 11, Χαλάνδρι, Αττική, 15233, Greece
Ο Σύλλογος Προστασίας Περιβάλλοντος & Ρεματιάς Πεντέλης – Χαλανδρίου διοργανώνει, με την υποστήριξη του Δήμου Χαλανδρίου, την εκδήλωση «ΡεΜατιά μας», μια μεγάλη γιορτή για μικρούς και μεγάλους, την Κυριακή, 7 Ιουνίου, στο πλάτωμα του Προφήτη Ηλία, με αφορμή την Παγκόσμια Ημέρα Περιβάλλοντος. Η δράση, που θα ξεκινήσει στις 10.00 και θα ολοκληρωθεί στις 14.00, περιλαμβάνει σειρά παράλληλων εκδηλώσεων, με τη συμμετοχή σχολείων από το Χαλάνδρι καθώς και φορέων και συλλογικοτήτων της πόλης. Τα παιδιά ζωγραφίζουν, παίζουν θέατρο, ακούνε παραμύθια, ενημερώνονται για την πυροπροστασία, την ανακύκλωση, κάνουν zero waste πικ – νικ, μαθαίνουν να κρατούν το χώρο της Ρεματιάς καθαρό.
Συμμετέχουν

Σχολεία όλων των βαθμίδων με έκθεση ζωγραφικής:
Νηπιαγωγεία – 1ο Πειραματικό, 12, 14ο, 15ο
Δημοτικά – 3ο, 12ο
Γυμνάσια – 1ο, 2ο, 3ο, 7ο
Μουσική ομάδα μαθητών 7ου Γυμνασίου
Μονάδα Κυκλικής Οικονομίας Δήμου Χαλανδρίου
Εργαστήρι Φωτογραφίας «Ο Λόγος στην Εικόνα» του Δήμου Χαλανδρίου
Π.Ε.Γ.Κ.Α.Π.-Ν.Υ
Πέταγμα

Συμμετέχουν, επίσης, με αφήγηση παραμυθιών, θεατρικό παιχνίδι και μουσική οι: Βάσω Μαυρουδή, Δέλτα Σίγμα, Αν. Αντωνοπούλου, Αλεχάντρο Ντίαζ και φίλοι μουσικοί από τη Λατινική Αμερική. Σας περιμένουμε όλες /όλους!

Ιστορικά οχήματα στην πλατεία της Παιανίας
2026-06-07 10:00 - 14:00 | Κεντρική Πλατεία (Βασιλέως Κωνσταντίνου) Παιανία, Πλατεία Βασιλέως Κωνσταντίνου, Παιανία, Αττική, 19002, Greece
Ιστορικά οχήματα στην πλατεία της Παιανίας
Ο Δήμος Παιανίας σε συνεργασία με τον Σύλλογο Διατηρήσεως Ιστορικών Οχημάτων σας προσκαλούν την Κυριακή, 7 Ιουνίου 2026 στην κεντρική πλατεία της Παιανίας, στη «Συνάντηση ιστορικών οχημάτων». Από τις 10.00 έως τις 14.00 θα έχετε την ευκαιρία να θαυμάσετε από κοντά σπάνια οχήματα και να μάθετε την ιστορία τους.
Μοναδικά οχήματα που μετρούν δεκαετίες ζωής παραμένουν «ακμαία» χάρη στις προσπάθειες του Συλλόγου διατηρώντας την μνήμη ζωντανή και δίνοντας την ευκαιρία στις νεότερες γενιές αλλά και στους λάτρεις των τετράτροχων να τα απολαύσουν από κοντά.
Πρόκειται για τη δεύτερη Συνάντηση Ιστορικών Οχημάτων που φιλοξενείται στον Δήμο Παιανίας στο πλαίσιο συνεργασίας με τον Σύλλογο Διατηρήσεως Ιστορικών Οχημάτων ενώ στρατιωτικά οχήματα συμμετέχουν και σε παρελάσεις κατά τις Εθνικές Εορτές.

Χαλάνδρι Bravo 2026
2026-06-07 11:00 - 22:00 | Αθλητικό Κέντρο Χαλανδρίου Νίκος Περκίζας, Λεωφόρος Πεντέλης 146, Χαλάνδρι, Αττική, 152 34, Greece
Ο Δήμος Χαλανδρίου και η Περιφέρεια Αττικής συνδιοργανώνουν τη μεγάλη γιορτή του αθλητισμού «Χαλάνδρι Bravo», η οποία πραγματοποιείται για 5η συνεχόμενη χρονιά, την Κυριακή 7 Ιουνίου 2026, στο αθλητικό κέντρο «Ν. Πέρκιζας». Περιλαμβάνει αθλητικές επιδείξεις, αγωνιστικές και μη αθλητικές δραστηριότητες των σωματείων και των δημοτικών προγραμμάτων, καθώς και τη διοργάνωση «Τζάμπολ Αγάπης», με στόχο την ειδική καλαθοσφαιρική συνεκπαίδευση με τα παιδιά των αθλητικών σωματείων μας. Επίσης, θα συμμετέχουν αθλητές-αθλήτριες καθιστού βόλεϊ, με τη συνεργασία της Αθλητικής Ομοσπονδίας Ατόμων με Αναπηρίες. Κορυφαίο γεγονός αποτελεί η επιβράβευση των μαθητριών και μαθητών του δήμου μας, που διακρίθηκαν για τις ξεχωριστές τους επιδόσεις τη φετινή αθλητική χρονιά, καθώς και των αθλητών και αθλητριών που ξεχώρισαν για την προσφορά τους στον αθλητισμό.
Στόχος της διοργάνωσης είναι να ενισχυθεί η κουλτούρα της ευγενούς άμιλλας και να ενθαρρυνθούν μικροί και μεγάλοι, ώστε να ασχοληθούν ακόμα περισσότερο με τον αθλητισμό. Το «Χαλάνδρι Bravo 2026» ξεκινά στις 11 το πρωί και θα ολοκληρωθεί στις 22:00 το βράδυ.
Τι θα παρακολουθήσουμε:
11.00-14.00 Επιδείξεις Ρυθμικής Γυμναστικής (κλειστό γήπεδο καλαθοσφαίρισης).
14.30-16.45 Πετοσφαίριση κοριτσιών-γυναικών και αθλητών με αναπηρία (καθιστό βόλεϊ, κλειστό γήπεδο καλαθοσφαίρισης).
17.00-20.00 Κολύμβηση παιδιών και ΑμεΑ. (κλειστό κολυμβητήριο).
17.30-19.30 Παιγνιώδεις δραστηριότητες καλαθοσφαίρισης αθλητών-παιδιών δημοτικού (κλειστό γήπεδο καλαθοσφαίρισης).
17.45-19.45 Αγωνίσματα στίβου παιδιών (στίβος αθλητικού κέντρου).
18.45-20.15 Παιγνιώδεις και αγωνιστικές δραστηριότητες ποδοσφαίρου αθλητών-παιδιών δημοτικού (γήπεδο ποδοσφαίρου).
18.00-19.30 Αγώνες καλαθοσφαίρισης 3 on 3 αθλητών-παιδιών Στ’ Δημοτικού (ανοιχτό γήπεδο καλαθοσφαίρισης).
19.30-20.30 Διαγωνισμός βολών/τριπόντων για παιδιά γυμνασίου (ανοιχτό γήπεδο καλαθοσφαίρισης).
20.15-20.35 Επιδείξεις ρυθμικής γυμναστικής παιδιών δημοτικού (γήπεδο ποδοσφαίρου).
20.35-21.00 Ανοιχτό μάθημα Zumba (γήπεδο ποδοσφαίρου).
21.00-22.00 Τελετή απονομών για αθλητικές διακρίσεις σε μαθητές, αθλητές και σωματεία που ξεχώρισαν με τις φετινές τους επιδόσεις.
Σας περιμένουμε όλες/όλους!

Ο Θησέας & ο Μινώταυρος στο Περιστέρι
2026-06-07 12:00 - 14:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
